CELEX: 62012TN0372
Language: el
Date: 2012-08-20 00:00:00
Title: Υπόθεση T-372/12: Προσφυγή της 20ής Αυγούστου 2012 — El Corte Inglés κατά ΓΕΕΑ — Apro Tech (APRO)

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/26
            
         
      Προσφυγή της 20ής Αυγούστου 2012 — El Corte Inglés κατά ΓΕΕΑ — Apro Tech (APRO)
      (Υπόθεση T-372/12)
      (2012/C 331/50)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγουσα: El Corte Inglés, SA (Μαδρίτη, Ισπανία) (εκπρόσωποι: E. Seijo Veiguela, J. Rivas Zurdo και I. Munilla Muñoz, δικηγόροι)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Apro Tech Co., Ltd (Taichung Hsien, Ταϊβάν)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 25ης Μαΐου 2012, στην υπόθεση R 196/2011-2, με την οποία κρίθηκε ότι, κατ’ εφαρμογή του άρθρου 8, παράγραφος 1, στοιχείο β', του κανονισμού περί κοινοτικού σήματος, η ανακοπή της ανακόπτουσας ενώπιον του ΓΕΕΑ έπρεπε να γίνει δεκτή και έπρεπε να ακυρώσει εξ ολοκλήρου την απόφαση του τμήματος ανακοπών με την οποία έγινε δεκτή η καταχώριση, υπό τον αριθμό 8 253 551, του κοινοτικού σήματος 551 «APRO» (mixta),
               
            
                  —
               
               
                  να καταδικάσει τους αντιδίκους στα δικαστικά έξοδα.
               
            
         Λόγοι και κύρια επιχειρήματα
      
      
         Αιτούσα την καταχώριση του κοινοτικού σήματος: Apro Tech Co., Ltd
      
         Σήμα προς καταχώριση: εικονιστικό σήμα «APRO» για προϊόντα της κλάσεως 12 — Αίτηση καταχωρίσεως του κοινοτικού σήματος υπ.αρ. 8 253 551
      
         Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
      
         Αντιταχθέν σήμα ή σημείο: εθνικό και κοινοτικό εικονιστικό σήμα «B-PRO by Boomerang» και λεκτικά κοινοτικά σήματα «PRO MOUNTAIN» και «PRO OUTDOOR» για προϊόντα της κλάσεως 12
      
         Απόφαση του τμήματος ανακοπών: απόρριψη της ανακοπής
      
         Απόφαση του τμήματος προσφυγών: απόρριψη της προσφυγής
      
         Προβαλλόμενοι λόγοι: παράβαση του άρθρου 8, παράγραφος 1, στοιχείο β', του Κανονισμού 207/2009